CELEX: 62021TB0012
Language: bg
Date: 2021-04-13 00:00:00
Title: Дело T-12/21 R: Определение на председателя на Общия съд от 13 април 2021 г. — PJ/EIT (Обезпечително производство — Публична служба — Мерки за организация на труда по време на здравната криза — Забрана за работа от разстояние извън държавата по място на работа — Молба за допускане на изключение — Решение за отказ — Молба за спиране на изпълнението — Молба за постановяване на временни мерки — Неотложност — Fumus boni juris — Претегляне на интереси)

21.6.2021   
            
            
               BG
            
            
               Официален вестник на Европейския съюз
            
            
               C 242/48
            
         
      Определение на председателя на Общия съд от 13 април 2021 г. — PJ/EIT
      (Дело T-12/21 R)
      (Обезпечително производство - Публична служба - Мерки за организация на труда по време на здравната криза - Забрана за работа от разстояние извън държавата по място на работа - Молба за допускане на изключение - Решение за отказ - Молба за спиране на изпълнението - Молба за постановяване на временни мерки - Неотложност - Fumus boni juris - Претегляне на интереси)
      (2021/C 242/68)
      Език на производството: френски
      
         Страни
      
      
         Жалбоподател: PJ (представител: N. de Montigny, адвокат)
      
         Ответник: Европейски институт за иновации и технологии (EIT) (представители: P. Juanes Burgos, подпомагана от A. Duron, адвокат)
      
         Предмет
      
      Искане на основание членове 278 ДФЕС и 279 ДФЕС, от една страна, да се спре изпълнението на решението на EIT от 17 декември 2020 г. за отказ по молбата на жалбоподателя за работа от разстояние от мястото на произход, и от друга страна, да се разпореди на EIT да разреши работа от разстояние от мястото на произход до отмяна на ограниченията, свързани със здравната криза, наложени от германските и унгарските национални органи
      
         Диспозитив
      
      
                  1)
               
               
                  Спира изпълнението на решението на директора на Европейския институт за иновации и технологии (EIT) от 17 декември 2020 г. за отказ по молбата на PJ за работа от разстояние от мястото на произход.
               
            
                  2)
               
               
                  EIT разрешава на PJ работа от разстояние от мястото на пребиваване на децата на PJ, доколкото това се обосновава от положението, свързано с пандемията от COVID-19, като PJ не се освобождава от задължението да се явява надлежно на мястото на работа по причини, свързани с интереса на службата.
               
            
                  3)
               
               
                  Не се произнася по съдебните разноски.